Den Vest-Sjællandske Avis, 1823-07-22
Vi kunne maaskee med Føie sige, at Politikens egentlige Tilstand i Europa ikke vil blive ret opklaret, førend Kongen af Spaniens Befrielse er bevirket, og den Spanske Constitution er bleven afskaffet. For denne Constitution vedbliver der endnu bestandig at herske en Jnterresse blandt endeel af det Engelske Folk. Et Bal er bleven nyelig givet i London til Fordeel for det constitutionelle Spanien, i Coventgardens Theatrer; men uagtet Hertugen af Susser indfandt sig der med 1400 fornemme Personer, saa indbragte det kun et Overskud af 370 Pd. St. derimod er fra en ubekiendt Haand indkommet til den Spanske Commission det overordentlige store Biedrag af 5000 Pund Sterling; men alle disse Penge kunne kun tiene til en Understøttelse for Constitutionens Tilhængere, naar de tage Flugten ud af Spanien. Disse Penge vare maaskee mere hensigtsmæssigt anvendte dersom de vare blevne bestemte til Grækernes Understøttelse; dog ogsaa for dem er man ikke heller uvirksom i Storbrittannien. Hr. Gordon, som har været i Græsk Krigstieneste indtil Erobringen af Tripoliza, har holdet en fortreffelig Tale i en Forsamling, som blev holdet i Aberdeen i Skotland, for at samle Bidrag til Grækerne. Jeg for min Deel, sagde han, er overbeviist om, efter det hvad jeg har seet og kiender til Grækenland, at det Græske Folk vil snart befrie sig aldeles fra Tyrkernes Herredømme, ogsaa tog han Grækerne i Forsvar mod de beskyldninger, som man vil giøre imod dette Folks moralske Charakteer. Endskiøndt man langt fra ikke kan give de Franske Blade sit bifald, som antage: at Contra Revolutionen i Portugal er bevirket ved Engelsk Jndflydelse, saa kan man paa den anden Side ikke heller andet end troe, naar man er bekiendt med det Forhold, hvori England hidintil har staaet til Portugal, end at den Tingenes Forandring, som har fundet Sted i dette Rige, maae være den Engelske Regiering behagelig. Ved at betragte hvad der nu foregaaer i Portugal maae man overbevise sig om, at denne Tilbagegang til Tingenes gamle Orden i Portugal, er uagtet nogle Yttringer, som man vil tillægge Hs. Majestæt, saa fuldstændig som mueligt. Ogsaa veed man nu, at Contra Revolutionen er bevirket ved Dronningens Jndflydelse, og man foreviser et Brev, som hun skal have skrevet til sin Søn Don Miguel for at bevæge ham til det Skridt, hvorved Constitutionen blev styrtet, ogsaa er Gen. Sepulveda Ophavsmanden til Revolutionen, bleven arresteret, og skal nu sættes under Anklage. – Grev Amarante har den 24de holdet sit Jndtog i Lissabon i Spidsen for 2000 Mand og er bleven meget udmærket af Generalissemus Prins Miguel. Deres Majestæter have den 25de i en høitidelig Procession begivet sig til Marie=Kirken for at aflægge, som det hedder, Kongernes Konge og Himmelens Dronning, Jomfrue Maria, deres Taksigelse. En Commission er nu nedsat for at undersøge alle de Love, som ere givne af de Cortes. – Den bekiendte Frihedsven Hr. Borges Caneiro, som er flygtet til England, har tilskrevet Kongen et Brev, hvori han har bevidnet Hs. Majestæt hvormeget han agter hans personlige Charakteer, og angiver de menneskelige Laster som Aarsagen hvorfor Constitutionen er gaaet tilgrunde; dette er unægtelig en Sandhed, thi de menneskelige Lidenskabers Overmagt over Fornuften er Aarsagen til at alle saadanne Constitutioner umuelig i Tiden kunne holde sig.